《除夕舟过韶关与钟同寅分韵同赋》
明代·梁维栋

九州遍历客行程，满目江山百卉荣。天地尽从人事好，岁时不觉春王正。

家家柏酒辞寒腊，处处笙歌庆治平。万里承恩归海国，偕朋联咏过韶城。

作者简介：梁维栋，字完太。恩平人。明神宗万历三十一年（一六〇三）贡生，后任陕西同州州同，两视州篆，政绩大著。将不次擢，遽谢病归。寻幽山水间，吟咏自适，以寿终。有《水阁诗钞》。民国《恩平县志》卷一九有传。